আফগানিস্তানের গণতান্ত্রিক মহিলা সংস্থা
আফগানিস্তানের গণতান্ত্রিক মহিলা সংস্থা বা ডেমোক্রেটিক উইমেনস অর্গানাইজেশন অফ আফগানিস্তান (ডিওএডাব্লিউ) (সাজমান-এ জানান-এ ডিমুক্রাটিক-এ আফগানিস্তান) ছিল ১৯৬৫ সালে প্রতিষ্ঠিত আফগানিস্তানের একটি মহিলা সংস্থা। এটি ছিল আফগানিস্তানের পিপলস ডেমোক্রেটিক পার্টির (পিডিপিএ) অংশ। এটি আফগানিস্তানের নারী আন্দোলনের ইতিহাসে একটি গুরুত্বপূর্ণ ভূমিকা পালন করে এবং ১৯৭০ ও ১৯৮০-এর দশকের কমিউনিস্ট যুগে আফগান নারী আন্দোলনের প্রভাবশালী সংগঠন হিসেবে নারী কল্যাণ সমিতিকে প্রতিস্থাপন করে। কমিউনিস্ট যুগে, এটি ছিল সরকারের উগ্র নারী অধিকার নীতির অঙ্গ তথা মুখপাত্র।